**J E G Y Z Ő K Ö N Y V**

**Készült:** Pétervására, Váraszó, Kisfüzes, Ivád Társult Képviselő-testületének 2015. április 29-én (kedden) 14.00 órakor megtartott ülésén.

**Jelen vannak:** Eged István FIDESZ-KDNP, Abelovszki Ildikó, Barta Gábor, Juhász Attila, Varró Magdolna, Tóth János, Pál István László FIDESZ-KDNP, Vincze Ferenc, Kivés Boldizsár Mihály, Sály Edina, Menyhárt Balázs, Dr. Kerekesné Galambosi Ágnes, Bojtos Imre, Valyon László, Nagy László, Tar Zoltán.

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Pál István László soros levezető polgármester**

Köszönti az ülés résztvevőit. Megállapítja az ülés határozatképességét, mert 22 képviselőből 16 fő jelen van. Az ülést megnyitja. Javasolja a meghívón szereplő napirendi pontok tárgyalását, a képviselők egyhangúan elfogadták.

**Napirendi pontok**

1. A Pétervásárai Közös Önkormányzati Hivatal 2014. évi gazdálkodásáról szóló beszámoló megtárgyalása.

Előterjesztő: Pál István László polgármester

1. Kérdések, interpellációk.

**Napirendi pontok tárgyalása**

**1./ Napirend**

A Pétervásárai Közös Önkormányzati Hivatal 2014. évi gazdálkodásáról szóló beszámoló megtárgyalása.

**Pál István László soros levezető polgármester**

A társult pénzügyi bizottsága tárgyalta, javasolja elfogadásra.

Felkéri a pénzügyi osztályvezetőt, hogy tájékoztassa a jelenlévőket.

**Braun József pénzügyi oszt. vez.**

A 2014. évben többlet feladatként került lebonyolításra a választás. Mely zökkenőmentesen lezajlott.

Káresemény is volt, villámcsapás miatt ment tönkre egy klímaberendezés illetve számítógépek. A biztosító az önrész levonása után megtérítette a klímaberendezés költségét.

Összességében takarékos gazdálkodást folytattunk. Kisebb csúszások mellett, mindenki teljesítette a szükséges hozzájárulásokat.

Ennyiben kívánta tájékoztatni a jelenlévőket, várja a kérdéseket?

**Dr. Varga Attila jegyző**

Tájékoztatás képen elmondja, hogy ebben az évben a hivatal dolgozói közül két fő nyugdíjba fog menni.

Az anyakönyvezető munkáját szét fogja osztani a többi dolgozó között. A pénzügyes kolléganőre nyugdíjba vonulása után is lehet számítani, ha meglehet oldani a foglalkoztatását. Még nem tudják mi lesz ennek a menete. A helyükre különben nem lesz felvéve senki se.

**Pál István László soros levezető polgármester**

A pénzügyi vezetőnek igen nagy a felelőssége ilyenkor.

Kérdezi, hogy van-e még kérdés, észrevétel?

Amennyiben nincs kéri, hogy aki egyetért a Pétervásárai Közös Önkormányzati Hivatal 2014. évi gazdálkodásáról szóló beszámoló megtárgyalásával az kézfelemeléssel szavazzon.

Váraszó Község Önkormányzat Képviselőtestülete egyhangúan támogatja a rendelet meghozatalát.

Kisfüzes Község Önkormányzat Képviselőtestülete egyhangúan támogatja a rendelet meghozatalát.

Ivád Község Önkormányzat Képviselőtestülete egyhangúan támogatja a rendelet meghozatalát.

Pétervására Város Önkormányzat Képviselőtestülete egyhangú szavazattal az alábbi rendelet alkotja:

**Pétervására Város Önkormányzat Képviselőtestületének  
7/2015. (IV.30.) önkormányzati rendelete  
a Pétervásárai Közös Önkormányzati Hivatal 2014. évi költségvetésének végrehajtásáról**

Pétervására Város Önkormányzata az Államháztartásról szóló 2011. évi CXCV. törvény 23.§ és 24 §-a alapján a Pétervásárai Közös Önkormányzati Hivatal (a továbbiakban: Önkormányzati Hivatal) 2014. évi költségvetésének végrehajtásáról az alábbiakat rendeli el:

**1.§**

Az Önkormányzati Hivatal 2014. évi költségvetésének végrehajtását:

a) 143.202.000.- Ft bevétellel

b) 135.502.000.- Ft kiadással

c) 7.700.000.- Ft pénzmaradvánnyal.

állapítja meg.

**2.§**

Az Önkormányzati Hivatal 2014. évi pénzforgalmi mérlegét az 1. melléklet tartalmazza.

**3.§**

Az Önkormányzati Hivatal bevételeit az 2. melléklet, kiadásait a 3. melléklet tartalmazza.

**4.§**

Az Önkormányzati Hivatal 2014. évi beruházási és felújítási kiadásait a 4. melléklet tartalmazza.

**5.§**

Az Önkormányzati Hivatal 2014. évi létszámadatait az 5. melléklet szerint hagyja jóvá.

**6.§**

Az Önkormányzati Hivatal 2014. évi pénzmaradvány kimutatását a 6. melléklet tartalmazza.

**7.§**

Az Önkormányzati Hivatal 2014. évi egyszerűsített mérlegét a 7. melléklet szerint fogadja el.

**8.§**

Az Önkormányzati Hivatal előirányzat változását a 8. melléklet tartalmazza.

**9.§**

**Záró rendelkezések**

Ezen rendelet a kihirdetését követő napon lép hatályba.

Pétervására, 2015. április 28.

**Eged István Dr. Varga Attila FIDESZ-KDNP jegyző**

**polgármester**

**Melléklet a 7/2015.(IV.30.) önkormányzati rendelethez**

1. melléklet pénzforgalmi mérleg

2. melléklet bevételi tábla

3. melléklet kiadási tábla

4. melléklet beruházási és felújítási feladatok

5. melléklet létszámadatok

6. melléklet pénzmaradvány kimutatás

7. melléklet egyszerűsített mérleg

8. előirányzat változások

**2./ Napirend**

Kérdések, interpellációk.

**Pál István László soros levezető polgármester**

Kérdezi, hogy van-e még valakinek kérdése, bejelenteni valója?

Amennyiben nincs, megköszöni a jelenlévők munkáját. és az ülést bezárja.

**K.m.f.**

**Pál István László Dr. Varga Attila**

**soros levezető polgármester jegyző**